Ciwanê kurdîstanijî û enternasyonalîstî do şaristanê Dortmundî yê Almanya de bi şîarê 'Bi Ciwanîya Rêxistinbîyaye Ver bi Azadîya Rayberîye' 3yê êlule de konferansêkî bikerê.
Konferans de ciwanî do seba azadîya Rayberê Şarê Kurdî Abdullah Ocalanî erk û mesuldarîyanê xo ser o nîqaşan bikerê. Paradîgmaya demokratîke, ekolojîke û azadîgîrîya cinîyan zî konferans de do bêra ercnayene
Wina pawîyeno ke Fransa, Almanya, Swîsre, Avusturya, Îngilîstan û xeylêk welatanê Ewropa ra bi seyan ciwanî tewrê konferansî bibê.
Komîteya Amadekarîye vist vîrî ke Rayberê Şarê Kurdî Abdullah Ocalanî ra 30 mengî yo xeberêke nêna girewtene û vat: ''Ma venga ciwananê kurdîstanijan, enternasyonalîstan, çepgîran, şorişgêran, sosyalîstan û demokratan danê ke 3yê êlule de beşdarê konferansê ma bibê.''
